Biden s-a răzgândit: "Consumatorii de droguri nu ar trebui să fie închiși".
Consumatorii de droguri ar trebui integrați într-un program de reabilitare, nu închiși, spune Biden, recunoscând că legea privind controlul criminalității, propusă de el în anii ’90, a fost o greșeală. Candidatul democrat la președinție se distanțează față de susținerea legislației de acum trei decenii, care a condus la închiderea foarte multor oameni. Legea privind controlul criminalității a avut un impact disproporționat asupra negrilor, fiind criticată dur de-a lungul ultimelor trei decenii.
Întrebat fiind dacă a fost o greșeală susținerea unei legi din 1994 care stabilea sancțiuni mai dure pentru deținerea de droguri, Joe Biden a răspuns afirmativ, subliniind că un consumator de droguri ar trebui integrat într-un program de reabilitare, nu închis, relatează The Independent."Nu cred că cineva ar trebui să ajungă în instanță pentru consumul de droguri", a declarat candidatul democrat la președinție la postul ABC.În ianuarie 2019, înainte de a-și anunța candidatura la președinție, Biden a numit sprijinul său pentru acea lege "o mare greșeală".Legea privind controlul criminalității, propusă în anii `90 de fostul vicepreședinte cerea pedepse minime, fără drept la eliberare condiționată pentru infracțiunile legate de droguri. Legea a fost criticată de-a lungul ultimelor trei decenii, ducând la pedepse dure și proceduri de condamnare care au avut un impact disproporționat asupra negrilor.Un senator american din Delaware a declarat chiar că persoanele care au cazier pentru deținerea de marijuana ar trebui să aibă cazierul șters și că SUA ar trebui să construiască în schimb centre de reabilitare. Biden a propus, de asemenea, formarea unui "grup național de studiu", la care să participe reprezentanți ai poliției și conducători ai comunităților de culoare pentru a îmbunătăți aplicarea legii.